Diari Oficial de la Generalitat Valenciana


Sumari del DOGV 9255, del 13-01-2022 (2021/13873)

RESOLUCIÓ de 21 de desembre de 2021, de la Conselleria d'Hisenda i Model Econòmic per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.w de la Llei 4/2020, de pressupostos de la Generalitat per a l'exercici 2021, en la línia de subvenció S8286, «Pla estatal d'habitatge 2018-2021», del capítol 4 del programa 431.40, Emergència residencial i funció social de l'habitatge, de la Vicepresidència Segona i Conselleria d'Habitatge i Arquitectura Bioclimàtica, per un import de 5.000.000 d'euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9255

Data del DOGV
:   13-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13233


Data del document
:   21-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de desembre de 2021, de la Conselleria d'Hisenda i Model Econòmic per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.w de la Llei 4/2020, de pressupostos de la Generalitat per a l'exercici 2021, en la línia de subvenció S8286, «Pla estatal d'habitatge 2018-2021», del capítol 4 del programa 431.40, Emergència residencial i funció social de l'habitatge, de la Vicepresidència Segona i Conselleria d'Habitatge i Arquitectura Bioclimàtica, per un import de 5.000.000 d'euros. [2021/13575]  
  
El pressupost de la Vicepresidència Segona i Conselleria d'Habitatge i Arquitectura Bioclimàtica inclou, en l'annex de transferències corrents del programa 431.40, Emergència residencial i funció social, la línia de subvenció de concurrència competitiva S8286, «Pla estatal d'habitatge 2018-2021» que està cofinançada pel llavors Ministeri de Foment i destinada a finançar les actuacions previstes en el conveni subscrit amb el Ministeri en execució del Pla, concretament les de foment del lloguer, amb subvencions als sectors de la població amb rendes baixes, amb una dotació actual de 31.345.341 euros.  
  
Per l'Ordre 3/2021, de 13 de maig, es van aprovar les bases reguladores per a la concessió de subvencions del Programa d'ajudes al lloguer i Programa d'ajudes al lloguer per a joves, i, posteriorment, mitjançant resolucions de la directora general d'Emergència Residencial, Funció Social de l'Habitatge i Observatori de l'Habitatge i Segregació Urbana, es van convocar per a aquest exercici les ajudes al lloguer d'habitatge i Programa d'ajudes al lloguer jove, per un import inicial de 79.139.308 euros per a les ajudes al lloguer general i de 7.153.160 euros per al Programa de lloguer jove.  
Donada la situació de dificultat econòmica que s'arrossega l'any 2021 derivada de la crisi per la covid-19, una vegada finalitzat el termini de presentació de sol·licituds s'ha comprovat que, a conseqüència de l'actual situació de dificultat que ha afectat especialment persones en situacions vulnerables, hi ha hagut un gran nombre de sol·licituds que compleixen els requisits, però que no poden concedir-se si no s'incrementa el crèdit inicialment previst.  
Prenent en consideració les necessitats assenyalades i el que ja s'ha executat amb càrrec a la línia S8286, derivat de convocatòries anteriors, i per tractar-se de crèdits amb la condició d'ampliables, previstos en l'article 22.1.w de la Llei 4/2020, de pressupostos de la Generalitat per a l'exercici 2021, escau incrementar-ne la dotació per un import de 5.000.000 d'euros.  
A aquest efecte, i en virtut del que es disposa en l'article 22.2 de la Llei 4/2020, de pressupostos de la Generalitat per a l'exercici 2021, i del que preveu l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la resolució següent:  
  
Primer i únic  
Autoritzar una ampliació de crèdit en l'aplicació 25.32.03.579.11.4 per un import de 5.000.000 d'euros, que implica l'increment de la línia de subvenció de concurrència competitiva S8286, amb el detall següent:  
  
  
València, 21 de desembre de 2021.- El conseller d'Hisenda i Model Econòmic: Vicent Soler i Marco.